CONSILIUL LOCAL AL MUNICIPIULUI


     S I G H I Ş O A R A          

                   H O T Ă R Â R E A    NR. 73



    din 25 aprilie 2012

privind  aprobarea vânzării unui teren către o persoană fizică

 Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de aprobare a vânzării unui teren către o persoană fizică;


Având în vedere cererea petentei Grigorescu Carmen Maria căsătorită cu Grigorescu Sorin, înregistrată la Municipiului Sighişoara sub nr. 7052/27.03.2012, prin care solicită cumpărarea terenului, aferent apartamentului nr. I, proprietatea acestora, situat în Municipiul Sighişoara, str. Horea Teculescu, nr. 23;

Având în vedere că prin vânzarea acestui teren nu sunt afectate  unele planuri de sistematizare şi de asemenea, acest teren nu face obiectul Legii nr. 10/2001 republicată, cu modificările şi completările ulterioare, al Legii nr. 247/2005 sau al vreunui litigiu cu referire la acesta; 

Având în vedere că prin vânzarea acestui teren se aduc venituri suplimentare la bugetul local;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului din care rezultă legalitatea propunerii de  vânzare, faptul că bunul nu face obiectul Legii nr. 10/2001 republicată, cu modificările şi completările ulterioare, al Legii nr. 247/2005 sau al vreunui litigiu, dreptul de proprietate asupra acestuia;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
În baza art. 36 (2) lit. „c” si (5) lit. „b”, art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
    H O T Ă R Ă Ş T E:

Art.1. Se aprobă vânzarea directă a suprafeţei indivize de 789 mp. teren, aferent apartamentului nr. I, situat în Municipiul Sighişoara, str. Horea Teculescu, nr. 23, din suprafaţa totală de 1116 mp. teren, înscris în C.F. nr. 52690 (nr. C.F. vechi 3543, nr. cad. vechi imobil 1787, nr. top. vechi imobil 1746, 1747), sub nr. cad. 52690 şi în C.F. nr. 52690-C1-U2 (nr. C.F. vechi 7942, nr. top. vechi imobil 1746/I), sub nr. cad. 52690-C1-U2, către Grigorescu Carmen Maria (Prodănescu înainte de căsătorie) căsătorită cu Grigorescu Sorin, proprietarii apartamentului nr. I.

Vânzarea se va face numai după însuşirea de către Consiliul local a Raportului de evaluare.
Art.2. Cu ducerea la îndeplinire a prezentei se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Direcţia economică ;

1 ex. Arhitectul şef;

11 ex.BC/FM

